text: Vejle Boldklub fik tæsk
  07 september 2016 kl. 20.13
  Vejle Boldklub forlod deres egen hjemmebane med et 0-4 nederlag med OB, da de mødte hinanden i DBU Pokalens 2. runde.
  
  - Selvfølgelig er jeg skuffet – det er jeg altid, når vi taber, siger Vejle Boldklubs træner, Andreas Alm på klubbens hjemmeside, efter nederlaget onsdag aften mod OB.
  Vejle Boldklub havde aldrig rigtig nogen chance mod OB, der vandt kampen 4-0. Til daglig spiller de to klubber i hver deres liga - Vejle Boldklub i 1. division og OB i Superligaen, og ifølge Andreas Alm, det forskellen på de to hold. 
  - De er et midterhold i Superligaen, og vi er et midterhold i 1. division, og der var den forskel på holdene, siger Andreas Alm.
  På søndag spiller Vejle mod HB Køge - også på hjemmebane.
  